121 



A Melolontha-nem hazánkban két különböző fajjal van kép- 

 viselve.*) E folyóirat szerkesztőségének felhívása folytán az ország 

 szám s vidékéről kaptunk cserebogarakat**) s a beküldött mutat- 

 ványokból meggyőződhettünk, hogy hazánkban ez idén is mind a 

 két faj mutatkozott, de igen különböző arányban. 



A közönséges cserebogár (Melolontha vulgáris) úgy 

 látszik, a legtöbb vidéken közönséges volt ; mert kaptuk azt Test, 

 Fehér, Tolna, Baranya, Bács, Arad, Háromszék, Kolozs, Szilágy, 

 Zemplén, Abauj-Torna, Szepes, Borsod, Heves, Bars, Pozsony és 

 Mosony megyéből. Csekélyebb mennyiségben fordult elő Zágráb 

 vidékén ; igen kevés volt Makón ; Fehértemplomban meg épen 

 hiányzott. 



A gesztenye-cserebogár (Melolontha Hippocastani) csak 

 egyes helyeken mutatkozott, u. m. a budapesti Városligetben és a 

 Rákoson, továbbá Gödöllő, Ercsi, Kecskemét és Kolozsvár mellett, 

 valamint Szilágymegyében Vármező község erdejében és Zemplén- 

 megyében Király-Helmecz körűi. Ezeken a helyeken többnyire 

 mindenütt az előbbi fajjal vegyesen fordult elő, de általában mégis 

 aránylag csekélyebb mennyiségben. 



A két faj külsejére nézve igen hasonlít egymáshoz és egy- 

 máshoz némileg közeledni látszó faj változatokat is képez, a melyek 

 azonban lényeges jellemvonásaik alapján mégis könnyen felismer- 

 hetők. A két faj között átmenetek nem fordulnak elő. F r i v a 1 cl s z k y 

 János úr szíves volt a két fajnak és nálunk észlelt változataik- 

 nak jellemvonásait a következő analytikus táblázatban összeállítani : 



A) A far-nyúlvány (pygidium) a himnél rendesen erősen 

 kifejlett, szélesebb, bosszabb és oldalvást össze 

 nem nyomott, mint a másik fajnál (32. ábra a) ; 

 a mellkas mindenütt sűrűen pontozott ; a szárny- 

 fedők egyszínű vörbenyesbarnák ; a nőstény 

 far-nyúlványa vagy a hímével egyenlő vagy 

 igen rövid és tompa (32. ábra b). 



a) A szárnyfedőket csak ritkás, vékony fehér pikke- 



lyek borítják. 



a) A mellkas fekete, érczes csillogással ; ez a 



törzsalak vulgáris Fabr. 



b) A mellkas téglavörös var. ruficollis Muls. 



b) A szárnyfedők sűrű fehér pikkelyekkel vannak 



fedve, mintha lisztesek volnának . . . var. albida Eedt. 



*) A Melolontha pectoralis Germ. előfordulása hazánkban még kétséges. 

 **) A szíves beküldők, a kik hozzájok intézett kérésünknek eleget tenni 

 siettek, fogadják e helyen őszinte köszönetünket. S z e r k. 



